คำสาปฟาโรห์ - วิกิพีเดีย

# คำสาปฟาโรห์

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

คำสาปฟาโรห์
แครอล และ เมมฟิส

ชื่อไทย | คำสาปฟาโรห์
ชื่อญี่ปุ่น | 王家の紋章
ชื่ออังกฤษ | Dauthter of the Nile
ผู้แต่ง | จิเอโกะ โฮโซคาวะ
แนวการ์ตูน | การ์ตูนผู้หญิง อิงประวัติศาสตร์
เว็บไซต์ |

ลิขสิทธิ์
ลิขสิทธิ์ในญี่ปุ่น | อาคิตะโชเต็น
ลิขสิทธิ์ในไทย | สำนักพิมพ์ยอดธิดา
จำนวนเล่ม | 18

ส่วนหนึ่งของ สารานุกรมการ์ตูน

คำสาปฟาโรห์ （「王家の紋章」, Ouke no Monshou, 王家の紋章?） หรือ Daughter of the Nile แปลมาจาก การ์ตูนญี่ปุ่น ของ จิเอโกะ โฮโซคาวะ เป็นการ์ตูนอิงประวัติศาสตร์ของอียิปต์โบราณ โดยใช้ แครอล เป็นตัวถ่ายทอด เธอได้ตกลงไปในห้วงอดีต 3000 ปีก่อนคริสตศักราช โดยไอซิส จนพบกับ เมมฟิส ฟาโรห์แห่งอียิปต์ในยุคนั้น

## [แก้] เนื้อเรื่อง

แครอล นักศึกษาชาวอเมริกัน ผมทอง ผิวขาว นัยน์ตาสีฟ้า ชื่นชอบอียิปต์โบราณและอารยธรรมแห่งลุ่มแม่น้ำไนล์ พ่อของเธอออกทุนในการค้นคว้าเกี่ยวกับสุสานฟาโรห์แห่งอียิปต์ โดยมีพี่ชายรอย และไรอัน(เมมฟิสกลับชาติมาเกิด ซึ่งจะรู้ในภาคที่5) ศาสตราจารย์ รวมทั้งเพื่อนชายคนรักของเธอ จิมมี่ รวมอยู่ในทีมสำรวจด้วย

ทีมสำรวจค้นพบสุสานฟาโรห์เมมฟิส ภายหลัง ศพและของใช้ถูกขโมยไป แครอลทำป้ายดินเหนียวสะกดวิญญาณแตก เจ้าหญิงไอซิส พี่สาวเมมฟิส จึงฟื้นคืนชีพ ด้วยความแค้น เนื่องจากมีคนมายุ่งกับสุสานน้องชาย เธอจึงฆ่าพ่อของแครอลด้วยงูเห่า และพาเอาแครอล ผู้ซึ่งเป็นที่รักของไรอัน และทุก ๆ คนกลับไปสู่โลกของอดีต

ย้อนอดีตกลับไปเมื่อ 3,000 ปีที่แล้ว ภายใต้การปกครองของฟาโรห์เมมฟิส ฟาโหร์เมมฟิส เป็นชายหนุ่มผมดำยาว ใบหน้าคมสันงดงาม รูปหล่อ แต่ดุร้าย และน่ากลัว มีทหารเอกคนสำคัญ ชื่อ มินูเอล ไอซิสหลงรักน้องชายตนเอง หวังจะอภิเษกสมรสด้วย รวมทั้ง เจ้าหญิงมิดามอน แห่งเมืองฮิปไทท์ (เพื่อนบ้านอียิปต์) เธอหลงรักเมมฟิสและอยากแต่งงานด้วยเช่นกัน

ส่วนแครอล หลังจากถูกนำตัวมาสู่อดีต ก็สลบอยู่ที่กอต้นปาปิรุสริมฝั่งไม่น้ำไนล์ ทาสชื่อโซชีช่วยเหลือและพามาอยู่กับแม่ ทุกๆวันจะต้องไปทำงานสร้างสุสาน แครอลต้องเอาโคลนทาตัวเพื่อปิดบังผิวพรรณที่ขาวผุดผ่อง และคลุมผ้าเพื่อซ่อนผมสีทองเสีย มีอยู่วันนึง แครอลออกมากลางดึก พบเมมฟิสเข้า เมมฟิสนำตัวแครอลมา โดยเห็นว่าเป็นของเล่นที่แปลกตา เขารักและหวงแหนเธอยิ่งนัก ไอซิสตกใจ ทำไมแครอลถึงยังไม่ตาย

ไอซิสขังเจ้าหญิงมิดามอน และฆ่าทิ้งในภายหลังโดยการเผาทั้งเป็น สร้างความโกรธแค้นให้แก่กษัตริย์ฮิปไทท์ และ เจ้าชายอิสมิล พี่ชายเป็นอย่างมาก เจ้าชายอิสมิลวางแผนฆ่าฟาโรห์เมมฟิสด้วยการปล่อยงูเห่าให้กัดฟาโรห์จนเกือบตาย แครอลช่วยชีวิตเอาไว้และคอยดูแล เมมฟิสจึงรู้สึกดีกับแครอลมาก ประกาศจะอภิเษกสมรสกับเธอ แต่แครอลดื้อดึง และขัดใจเมมฟิสอยู่เรื่อย เขาจึงส่งแครอลไปทำงานกลางทะเลทราย โดยให้ อุนัส ทหารรับใช้ คอยติดตามดูแลเธอ

ที่นั่นแครอลทำประโยชน์ไว้มากมาย เธอสามารถทำให้น้ำที่มีแต่โคลนตมสะอาด ด้วยวิธีการกรองน้ำ (ซึ่งเป็นเรื่องธรรมดาในศ.ต.ที่ 21) เธอรักษาคนที่ไม่สบายให้หาย และรู้วิธีตีดาบ รู้ประวัติและเรื่องราวต่างๆที่เกิดขึ้น จนอุปราชอิมูโฮเทป ประหลาดใจยิ่ง ราษฎรรักและเคารพแครอลเป็นอย่างมาก พวกเขายกย่องเธอให้เป็น ธิดาแห่งไนล์ เธอเป็นที่รักใครและต้องการของชาวอียิปต์ สร้างความพอใจแก่เมมฟิสเป็นอย่างมาก

ชื่อเสียงเรียงนามของ ธิดาแห่งไนล์ ดังไปทั่วราชอาณาจักร เจ้าชายอิสมิล ซึ่งโกรธแค้นเมมฟิส ลักพาตัวแครอลไป โดยมี ลูคา คนของอิสมิล คอยรับใช้ และดูแลแครอลด้วย อิสมิลตกหลุมรักแครอล จึงเกิดสงครามครั้งใหญ่ขึ้น ระหว่างเมืองอียิปต์ กับ เมืองฮิปไทท์ อีกทั้งยังมี เจ้าชายอารูกอน แห่งเมืองอัสซีเรีย ผู้รักสนุก เจ้าชู้ และบ้าผู้หญิง หมายจะชิงแครอลด้วยเช่นกัน ภายหลังต่อสู้กับเมมฟิสจนพ่ายแพ้และโดนตัดแขน และยังมี จามรี หญิงสาวที่สวยที่สุดในอัสซีเรีย หลังจากอารูกอนเมินเธอ เพราะแครอล เธอจึงวางแผนจะได้ครอบครองเมมฟิส แต่ก็ไม่สำเร็จ และ เจ้าชายราคัช และเมืองบาบิโลน ที่วางแผนชิงตัวแครอลเช่นกัน โดยเข้ามาสนิทสนมกับไอซิส รวมทั้ง เจ้าหญิงแห่งเมืองนูเบีย ที่รักและเข้าใกล้เมมฟิส เธอสะกดเมมฟิสไว้ จนทำให้แครอลตัดใจจากเมมฟิส และยังมีมีอุปสรรคต่างอีกมากมาย เรื่องราวจะเป็นอย่างไร ติดตามได้ใน คำสาปฟาโรห์

## [แก้] หนังสือการ์ตูนฉบับภาษาไทย

โดยสำนักพิมพ์ยอดธิดา เริ่มปี1982

แบบปก 30 บาท มี 5 ภาค

- ภาค1 เล่ม 1-14
- ภาค2 เล่ม 1-11
- ภาค3 เล่ม 1-16
- ภาค4 เล่ม 1-13
- ภาค5 เล่ม 1-13 เล่มที่ 14 กำลังจะออกต้นปี 2007

แบบรวมเล่ม ปก 80 บาท มี 18 เล่ม เล่มที่ 19 กำลังจะออกต้นปี 2007 เช่นกัน

## [แก้] ตัวละคร

แครอล ธิดาแห่งไนล์ | เมมฟิส ฟาโรห์แห่งอียิปต์ | ไอซิส เจ้าหญิงแห่งเมืองอียิปต์ พี่สาวเมมฟิส | อิสมิล เจ้าชายแห่งเมืองฮิปไทท์

| คำสาปฟาโรห์ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คำสาปฟาโรห์ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%B3/%E0%B8%AA/%E0%B8%84%E0%B8%B3%E0%B8%AA%E0%B8%B2%E0%B8%9B%E0%B8%9F%E0%B8%B2%E0%B9%82%E0%B8%A3%E0%B8%AB%E0%B9%8C.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชโจะ | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- 日本語
- 中文